виц за Огледало
Отляво ме задмина едно чисто ново БМВ с над 130 км/ч. Караше го жена, лицето ѝ беше съвсем близко до огледалото и си слагаше сенки... За момент се разсеях и когато отново ѝ обърнах внимание, тя беше вече наполовина в моето платно, все още занимавайки се с грима си. Въпреки, че съм мъжко момче, се стреснах толкова, че си изпуснах електрическата самобръсначка и тя ми изби сандвича от другата ръка... Като се опитах да върна колата на платното с коляно, ми падна телефона от ухото директно в горещото кафе между краката ми. Кафето се разля, изгори най-ценните ми части, прекъсна важен разговор и ми скапа телефона. Фаса в устата успях да задържа с последни усилия... О, как мразя жени зад волана!